
S K R A Ć E N I  Z A P I S N I K
od 1. travnja 2019. godine

sa 18. sjednice Općinskog vijeća Općine Novo Virje održane u zgradi Općine Novo
Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 023-01/19-01/01, URBROJ: 2137/22-19-2, od 26. ožujka 2019. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Katarina Kozarić-Šabarić, predsjednica Općinskog vijeća,
2.  Pero Čorba, potpredsjednik Općinskoga vijeća,
3.  Vjekoslav Mesarov, član Općinskog vijeća,
4.  Nenad Lukić, član Općinskog vijeća,
5.  Željkica Kapitanić, članica Općinskog vijeća,
6.  Franjo Marčinko, član Općinskog vijeća,
7.  Dražen Đuroci, član Općinskog vijeća,
8.  Marina Bušić, članica Općinskog vijeća,
9.  Ivan Mesarov, član Općinskoga vijeća.


OSTALI PRISUTNI:

1. Branko Mesarov, općinski načelnik Općine Novo Virje,
2. Željko Barberic, zamjenik općinskog načelnika Općine Novo Virje,
3. Miroslav Lukanec, pročelnik i zapisničar,
4. Adaković Franjo, mještanin općine.

ODSUTNI:

1. Dario Ciganović, član Općinskoga vijeća – opravdano,
2. Željko Šadek, član Općinskoga vijeća – opravdano.



Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 20,00 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće
jednoglasno je sa 9 glasova ZA usvojilo zapisnik sa prethodne sjednice.





PREDSJEDNICA: Za današnju sjednicu predlažem sljedeći:

DNEVNI RED

1. Razmatranje zamolbe Adaković Franje iz Novog Virja, 
2. Donošenje Odluke o ekonomskoj cijeni smještaja djece u Dječji vrtić ''Bregunica'' Novo Virje,
3. Donošenje Odluke o izmjeni Odluke o visini participacije roditelja djece korisnika Dječjeg vrtića ''Bregunica'' Novo Virje,
4. Donošenje Odluke o koeficijentima za obračun plaće službenika i namještenika u Jedinstvenom upravnom odjelu Općine Novo Virje,
5. Donošenje Odluke o dopuni Odluke o komunalnoj naknadi na području Općine Novo Virje,
6. Donošenje Odluke o izmjeni Odluke o komunalnom doprinosu na području Općine Novo Virje,
7. [bookmark: _Hlk5799554]Donošenje Zaključka o usvajanju Izvješća o korištenju sredstava Proračunske zalihe Proračuna Općine Novo Virje za 2018. godinu za razdoblje od 1. srpnja do 31. prosinca 2018. godine,
8. [bookmark: _Hlk5799721]Donošenje Zaključka o usvajanju Polugodišnjeg izvješća o radu općinskog načelnika Općine Novo Virje za 2018. godinu za razdoblje od 1. srpnja do 31. prosinca 2018. godine,
9. Donošenje Zaključka o usvajanju Izvješća o izvršenju Programa javnih potreba u predškolskom odgoju na području Općine Novo Virje u 2018. godini,
10. [bookmark: _Hlk5884664]Donošenje Zaključka o usvajanju Izvješća u izvršenju Plana javnih potreba u socijalnoj skrbi na području Općine Novo Virje u 2018. godini,
11. [bookmark: _Hlk5884874]Donošenje Zaključka o usvajanju Izvješća o izvršenju Programa javnih potreba u kulturi na području Općine Novo Virje u 2018. godini,
12. Donošenje Zaključka o usvajanju Izvješća o izvršenju javnih potreba u sportu na području Općine Novo Virje u 2018. godini,
13. Donošenje Zaključka o usvajanju Izvješća o izvršenju Programa utroška sredstava šumskog doprinosa na području Općine Novo Virje u 2018. godini,
14. Donošenje Zaključka o usvajanju Izvješća o izvršenju Programa potpora u poljoprivredi na području Općine Novo Virje za 2018. godini,
15. Donošenje Zaključka o usvajanju Izvješća o izvršenju Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2018. godini,
16. Donošenje Zaključka o usvajanju Izvješća o izvršenju Plana gospodarenja otpadom Općine Novo Virje za 2018. godinu,
17. Donošenje Zaključka o prihvaćanju Godišnjeg izvještaja o izvršenju proračuna za 2018. godinu, Izvješća o radu za 2018. godinu i Izvješća o vatrogasnim intervencijama za 2018. godinu Javne vatrogasne postrojbe Đurđevac,
18. [bookmark: _Hlk4660817]Donošenje Zaključka o prihvaćanju izvješća o stanju sigurnosti na području Granične policije Koprivnica za veljaču 2019. godine,
19. Rasprava o Zahtjevu Visokog upravnog suda Republike Hrvatske za ocjenu zakonitosti Odluke o plaći općinskog načelnika Općine Novo Virje koju je Općinsko vijeće donijelo 11. srpnja 2017. godine,
20. Razno.

Dnevni red je usvojen sa 9 glasova ZA.
Prelazimo na prvu točku dnevnog reda.

[bookmark: _Hlk1029369]Točka 1.

PREDSJEDNICA: U materijalima ste primili zamolbu Adaković Franje iz Novog Virja. Dajem riječ gostu Franji Adaković.

ADAKOVIĆ FRANJO: Vjerujem da ste pročitali moju zamolbu, a koja je vezana za najam zemljišta na kojemu se nalazi općinska skela. Općina Novo Virje se već dugi niz godina koristi mojim zemljištem, protiv čega nisam imao ništa protiv, a u svrhu pristupa svojoj skeli, a bez odštete i naknade. Na parceli se radila i šteta, dao sam i put, a nisam tražio nikakvu naknadu za to. Mislim da bi bilo u redu da za to dobijem neku naknadu ili da me se oslobodi od plaćanja komunalne naknade iz tog razloga.
OPĆINSKI NAČELNIK: Upoznat sam sa zamolbom od Franje Adakovića budući je on bio u općini i o tome smo razgovarali. Kako općina koristi njegovo zemljište za pristup skeli bez naknade predložio je da se to riješi na način da mu se plaća najamnina u visini komunalne naknade. Grobnu naknadu je platio, a ostao je dug za komunalnu naknadu koji iznosi 1800 kuna. Na katastru se to zemljište vodi na Adaković Franji i na njegovoj sestri, dok su gruntovni vlasnici ljudi od kojih je to kupio njegov otac. Slična stvar je i na drugoj strani obale rijeke Drave gdje je vlasnik Vranić Ivan, a općina također koristi to zemljište za potrebe prevoza skelom. Što se tiče duga za komunalnu naknadu od prije to ćemo vidjeti kako  riješiti. U načelu se slažem da se to riješi na taj način. Uskoro planiramo postavljati i novu sajlu, pa će opet radovi trebati biti po njegovoj zemlji. Smatram da je interes općine da se dogovorimo i da to dalje koristimo.
PREDSJEDNICA: Smatram da se Adaković Franji na neki način treba riješiti i prijašnji dug za komunalnu naknadu, budući je općina skelu na njegovom zemljištu koristila i prije, da se i to pokrije putem najma.
DRAŽEN ĐUROCI: Zanima me zašto to do sada već nije riješeno, to traje već godinama, to se moglo i prije riješiti.
ADAKOVIĆ FRANJO: Postojao je načelni dogovor, ali nije bilo ništa službeno.
OPĆINSKI NAČELNIK: Interes općine je da se to riješi i da to općina koristi, pravno ćemo to riješiti. Što ćemo sa Vranić Ivanom, vezano za naknadu?
PERO ČORBA: Ako zatraži predlažem da se i to na taj način riješi.
Nakon daljnje rasprave između članova Općinskoga vijeća jednoglasno je donijet zaključak da se sa Adaković Franjom sklopi Ugovor o najmu zemljišta na način da mu se plaća godišnja najamnina u visini komunalne naknade koju plaća za stambeni objekat, a dio koji je dužan od prije da se također pokrije putem najma.
Točka 2.

[bookmark: _Hlk5791503]PREDSJEDNICA: U materijalima ste primili prijedlog Odluke o ekonomskoj cijeni smještaja djece u dječji vrtić ‘’Bregunica’’ Novo Virje. Otvaram raspravu.
Predlagatelj odluke je općinski načelnik.

OPĆINSKI NAČELNIK: Uz sam tekst odluke imate i način izračuna ekonomske cijene. Člankom 42. Državnog pedagoškog standarda propisano je što ulazi u ekonomsku cijenu vrtića, te je prema tome i izračunata nova ekonomska cijena vrtića. To bi nam bilo bitno da upis u vrtić traži netko tko nije iz Novog Virja, onda znamo koliko je cijena smještaja djeteta u vrtić koju bi on trebao platiti. Ta cijena trenutno iznosi 1.907,93 kuna.

Budući da se više nitko nije javio Općinsko vijeće Općine Novo Virje jednoglasno je sa 9 glasova ZA donijelo

ODLUKU
o ekonomskoj cijeni smještaja djece u dječji vrtić ‘’Bregunica’’ Novo Virje

[bookmark: _Hlk5791711]Točka 3.

[bookmark: _Hlk5791688]PREDSJEDNICA: U materijalima ste primili prijedlog Odluke Odluke o izmjeni Odluke o visini participacije roditelja djece korisnika Dječjeg vrtića ''Bregunica'' Novo Virje. Otvaram raspravu.
Predlagatelj odluke je općinski načelnik.

OPĆINSKI NAČELNIK: U Odluci o participaciji roditelja do sada je bila akonomska cijena 1.500,00 kuna, sada se samo zamjenjuje sa novom ekonomskom cijenom koja iznosi 1.907,93 kuna.

Budući da se više nitko nije javio Općinsko vijeće Općine Novo Virje jednoglasno je sa 9 glasova ZA donijelo

ODLUKU
izmjeni Odluke o visini participacije roditelja djece korisnika Dječjeg vrtića ''Bregunica'' Novo Virje

Točka 4.

PREDSJEDNICA: U materijalima ste primili prijedlog Odluke o koeficijentima za obračun plaće službenika i namještenika u Jedinstvenom upravnom odjelu Općine Novo Virje. Otvaram raspravu.
Predlagatelj odluke je općinski načelnik.


OPĆINSKI NAČELNIK: Početkom ove godine uskladili smo visine plaća za djelatnike u dječjem vrtiću Bregunica sa Zakonom o predškolskom odgoju i obrazovanju i već sam tada napomenuo da ćemo slično napraviti i za djelatnike u općini.
Do sada je financijska situacija bila dosta loša, pa to nismo mogli urediti. Sada se situacija financijski popravila, pa predlažem da se i visine plaća za djelatnike u Jedinstvenom upravnom odjelu povećaju sukladno prijedlogu koji ste primili u materijalima. Ukupno povećanje u proračunu za ovu godinu za sve djelatnike bilo bi oko 13.000,00 kuna. Pročelnik i računovodstvo rade poslove i za dječji vrtić, a pročelnik je i koordinator u projektu ZAŽELI, pa mu se dio plaće, oko 900 kuna mjesečno financira iz tog projekta.

DRAŽEN ĐUROCI: Slažem se sa prijedlogom odluke, imali smo sastanak i glasati ćemo za taj prijedlog odluke, no vezano za dječji vrtić, slušao sam načelnike koji funkcioniraju tako da su iznajmili dječje vrtiće, dobivaju najamninu i da sve to funkcionira. Zašto to ne razmotriti na nekoj od sjednica Općinskoga vijeća.

OPĆINSKI NAČELNIK: U našoj županiji niti jedna općina ne iznajmljuje vrtić. Sve općine su osnivači ili suosnivači. Postoje vrtići koji djeluju samostalno gdje je jedna općina osnivač, pa vrtići poput Vrapčića gdje su osnivači više općina, postoje gradski vrtići i privatni vrtići. Cijene u privatnim vrtićima su puno više, a možemo ga iznajmiti jedino privatniku koji će na nama hrjeti zaraditi. To bi bio samo veći trošak za roditelje i općinu.

IVAN MESAROV: To naši roditelji nebi mogli platiti.

DRAŽEN ĐUROCI: Zahvaljujem se na odgovoru, ali molim načelnika da pogleda i kako se to radi u drugim županijama, jer toga ima. To je bio prijedlog o kojem bi trebalo raspraviti. Sve se to može ekonomski izračunati. Bitno je da za roditelje sve ostane isto. Predlažem da se to stavi na sjednicu Općinskoga vijeća pod razno kroz neko vrijeme.

OPĆINSKI NAČELNIK: Ako se daje vrtić u najam, cijena će biti veća, moje je pitanje dali će najmodavac plaćati i naš kredit za vrtić.

PREDSJEDNICA:Vratimo se na temu, u vrtiću je na povećanje plaće trebalo oko 100.000,00 kuna, ali tamo je i više radnika, ovdje se radi o povećanju od oko 200-500 kuna po radniku (tri su radnika), pročelniku nešto više, no dio plaće mu se financira iz EU projekta ZAŽELI pa nema smisla da mu se to i ne proslijedi.

Ima li još pitanja vezano za ovu točku dnevnog reda?

Budući da se više nitko nije javio Općinsko vijeće Općine Novo Virje jednoglasno je sa 9 glasova ZA donijelo

ODLUKU
o koeficijentima za obračun plaće službenika i namještenika u Jedinstvenom upravnom odjelu Općine Novo Virje

Točka 5.

PREDSJEDNICA: U materijalima ste primili prijedlog Odluke o dopuni Odluke o komunalnoj naknadi na području Općine Novo Virje. Otvaram raspravu.
Predlagatelji odluke su grupa vijećnika, odnosno članovi Općinskoga vijeća iz reda Liste grupe birača, Mreže nezavisnih lista i Hrvatske demokratske zajednice.

PREDSJEDNICA: Sukladno našem prijedlogu Jedinstveni upravni odjel oslobodit će obveznika plaćanja komunalne naknade za stambeni prostor ako ispunjava jedan od kriterija, a to je ako je osobno ili netko od njegovih članova obitelji iz zajedničkog kućanstva korisnik prava na zajamčenu minimalnu naknadu prema Rješenju nadležnog Centra za socijalnu skrb, dok traju ta prava. Isto tako osloboditi će se obveznik plaćanja ako živi u domaćinstvu u kojem nema mlađeg člana obitelji od 65 godina starosti i koje nema mjesečni prihod veći od 1.000,00 kuna po članu obitelji, te ako je mlađi od 40 godina i kupuje, gradi ili nadograđuje stambeni objekat, u razdoblju od pet godina od dana kupnje, izgradnje ili nadogradnje stambenog objekta.

Budući da se nitko nije javio Općinsko vijeće Općine Novo Virje je bez rasprave jednoglasno sa 9 glasova ZA donijelo

ODLUKU
o dopuni Odluke o komunalnoj naknadi na području Općine Novo Virje

[bookmark: _Hlk5798670]Točka 6.

PREDSJEDNICA: U materijalima ste primili prijedlog Odluke o izmjeni Odluke o komunalnom doprinosu na području Općine Novo Virje.
Otvaram raspravu.
Predlagatelji odluke su grupa vijećnika, odnosno članovi Općinskoga vijeća iz reda Liste grupe birača, Mreže nezavisnih lista i Hrvatske demokratske zajednice.

PREDSJEDNICA: Sukladno našem prijedlogu Odluke od plaćanja komunalnog doprinosa osim oslobođenja koja su navedena u osnovnoj odluci od plaćanja komunalnog doprinosa potpuno bi se oslobodili obveznici plaćanja komunalnog doprinosa, odnosno investitori gradnje ili nadogradnje stambenih objekata, i to fizičke osobe do četrdeset godina starosti.

Budući da se nitko nije javio Općinsko vijeće Općine Novo Virje je bez rasprave jednoglasno sa 9 glasova ZA donijelo

ODLUKU
o izmjeni Odluke o komunalnom doprinosu na području Općine Novo Virje

Točka 7.

[bookmark: _Hlk5884443]PREDSJEDNICA: U materijalima ste primili prijedlog Zaključka o usvajanju Izvješća o korištenju sredstava Proračunske zalihe Proračuna Općine Novo Virje za 2018. godinu za razdoblje od 1. srpnja do 31. prosinca 2018. godine. Otvaram raspravu.
Predlagatelj Zaključka je općinski načelnik.

OPĆINSKI NAČELNIK: U razdoblju od 1. srpnja do 31. prosinca 2018. godine nisu korištena sredstva proračunske zalihe.

Budući da se nitko nije javio Općinsko vijeće Općine Novo Virje je bez rasprave jednoglasno sa 9 glasova ZA donijelo

ZAKLJUČAK 
o usvajanju Izvješća o korištenju Proračunske zalihe Proračuna Općine Novo Virje za 2018. godinu za razdoblje od 1. srpnja do 31. prosinca 2018. godine

Točka 8.

PREDSJEDNICA: U materijalima ste primili prijedlog Zaključka o usvajanju Polugodišnjeg izvješća o radu općinskog načelnika Općine Novo Virje za 2018. godinu za razdoblje od 1. srpnja do 31. prosinca 2018. godine. Otvaram raspravu.
Predlagatelj Zaključka je općinski načelnik.

OPĆINSKI NAČELNIK: Izvještaj je u bitnim dijelovima napisan, ne mogu pisati što svaki dan radim, dobili ste ga u materijalima.

PREDSJEDNICA: Po meni je izvještaj bolji nego prošli puta, ali je žalosno da je napisan na jednom listu papira, bilo bi u redu nam se kao Općinskom vijeću nešto više prezentira budući ima dosta stvari za koje vijeće ne zna. Još uvijek smo na žalost na tome da općinski načelnik ne uvažava funkciju Općinskoga vijeća.

OPĆINSKI NAČELNIK: Koliko većina u Općinskom vijeću uvažava općinskog načelnika toliko načelnik uvažava njih.

Budući da se više nitko nije javio Općinsko vijeće Općine Novo Virje je sa 4 glasa ZA i 5 SUZDRŽAN nije donijelo

ZAKLJUČAK
o usvajanju Polugodišnjeg izvješća o radu općinskog načelnika Općine Novo Virje za 2018. godinu za razdoblje od 1. srpnja do 31. prosinca 2018. godine

Točka 9.

PREDSJEDNICA: U materijalima ste primili prijedlog Zaključka o usvajanju Izvješća o izvršenju Programa javnih potreba u predškolskom odgoju na području Općine Novo Virje u 2018. godini. Otvaram raspravu.
Predlagatelj Zaključka je općinski načelnik.

OPĆINSKI NAČELNIK: Za javne potrebe u predškolskom odgoju u 2018. godini utrošeno je ukupno 646.327,00 kuna.

Budući da se više nitko nije javio Općinsko vijeće Općine Novo Virje jednoglasno je sa 9 glasova ZA donijelo



ZAKLJUČAK 
o usvajanju Izvješća o izvršenju Programa javnih potreba u predškolskom odgoju na području Općine Novo Virje u 2018. godini

Točka 10.

PREDSJEDNICA: U materijalima ste primili prijedlog Zaključka o usvajanju Izvješća u izvršenju Plana javnih potreba u socijalnoj skrbi na području Općine Novo Virje u 2018. godini. Otvaram raspravu.
Predlagatelj Zaključka je općinski načelnik.

OPĆINSKI NAČELNIK: Za javne potrebe u socijalnoj skrbi u 2018. godini utrošeno je ukupno 170.189,24 kuna.

Budući da se više nitko nije javio Općinsko vijeće Općine Novo Virje jednoglasno je sa 9 glasova ZA donijelo

ZAKLJUČAK 
o usvajanju Izvješća o izvršenju Plana javnih potreba u socijalnoj skrbi na području Općine Novo Virje u 2017. godini

Točka 11.

PREDSJEDNICA: U materijalima ste primili prijedlog Zaključka o usvajanju Izvješća o izvršenju Programa javnih potreba u kulturi na području Općine Novo Virje u 2018. godini. Otvaram raspravu.
Predlagatelj Zaključka je općinski načelnik.

OPĆINSKI NAČELNIK: Za javne potrebe u kulturi u 2018. godini utrošeno je ukupno 31.000,00 kuna, a što je vidljivo iz priloženog izvješća.

Budući da se više nitko nije javio Općinsko vijeće Općine Novo Virje jednoglasno je sa 9 glasova ZA donijelo

ZAKLJUČAK 
o usvajanju Izvješća o izvršenju Programa javnih potreba u kulturi na području Općine Novo Virje u 2018. godini

[bookmark: _Hlk5885075]Točka 12.

PREDSJEDNICA: U materijalima ste primili prijedlog Zaključka o usvajanju Izvješća o izvršenju Programa javnih potreba u sportu na području Općine Novo Virje u 2018. godini. Otvaram raspravu.
Predlagatelj Zaključka je općinski načelnik.

OPĆINSKI NAČELNIK: Za javne potrebe u sportu u 2018. godini utrošeno je ukupno 90.000,00 kuna, a što je vidljivo iz priloženog izvješća.

Budući da se više nitko nije javio Općinsko vijeće Općine Novo Virje jednoglasno je sa 9 glasova ZA donijelo

ZAKLJUČAK 
o usvajanju Izvješća o izvršenju Programa javnih potreba u sportu na području Općine Novo Virje u 2018. godini

Točka 13.

PREDSJEDNICA: U materijalima ste primili prijedlog Zaključka o usvajanju Izvješća o izvršenju Programa utroška sredstva šumskog doprinosa na području Općine Novo Virje u 2018. godini. Otvaram raspravu.
Predlagatelj Zaključka je općinski načelnik.

OPĆINSKI NAČELNIK: Za ostvarivanje Programa utroška sredstva šumskog doprinosa utrošeno je ukupno 132.588,96 kuna, a što je vidljivo iz priloženog izvješća.

Budući da se više nitko nije javio Općinsko vijeće Općine Novo Virje jednoglasno je sa 9 glasova ZA donijelo

ZAKLJUČAK 
o usvajanju Izvješća o izvršenju Programa utroška sredstava šumskog doprinosa na području Općine Novo Virje u 2018. godini

Točka 14.

PREDSJEDNICA: U materijalima ste primili prijedlog Zaključka o usvajanju Izvješća o izvršenju Programa potpora u poljoprivredi na području Općine Novo Virje za 2018. godinu. Otvaram raspravu.
Predlagatelj Zaključka je općinski načelnik.

OPĆINSKI NAČELNIK: Za potpore u poljoprivredi utrošeno je ukupno 122.059,75 kuna, a što je vidljivo iz priloženog izvješća.

Budući da se više nitko nije javio Općinsko vijeće Općine Novo Virje jednoglasno je sa 9 glasova ZA donijelo

ZAKLJUČAK 
o usvajanju Izvješća o izvršenju Programa potpora u poljoprivredi na području Općine Novo Virje u 2018. godini

Točka 15.

PREDSJEDNICA: U materijalima ste primili prijedlog Zaključka o usvajanju Izvješća o izvršenju Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2018. godini. Otvaram raspravu.
Predlagatelj Zaključka je općinski načelnik.

OPĆINSKI NAČELNIK: Od sredstava naknade za ozakonjenje nezakonito izgrađene zgrade utrošeno je ukupno 6.982,36 kuna, a što je vidljivo iz priloženog izvješća. Postupaka ima sve manje.

Budući da se više nitko nije javio Općinsko vijeće Općine Novo Virje jednoglasno je sa 9 glasova ZA donijelo

ZAKLJUČAK 
o usvajanju Izvješća o izvršenju Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2018. godini

Točka 16.

PREDSJEDNICA: U materijalima ste primili prijedlog Zaključka o usvajanju Izvješća o izvršenju Plana gospodarenja otpadom za razdoblje od 2018. do 2023. godine za 2018. godinu. Otvaram raspravu.
Predlagatelj Zaključka je općinski načelnik.

OPĆINSKI NAČELNIK: Sukladno Zakonu o održivom gospodarenju otpadom jedinice lokalne samouprave dužne su dostaviti Godišnje izvješće o provedbi plana gosporadenja županiji te ga objaviti u Službenom glasniku. Pod točkom 2. Izvješća možete vidjeti sakupljene količine otpada za Novo Virje u 2018. godini, sveukupno je sakupljeno 225.951,70 kilograma otpada. Plan gospodarenja je donesen prošle godine i sukladno njemu rješavamo problematiku otpada na svome području, ovo je izvješće za prošlu godinu.

Budući da se više nitko nije javio Općinsko vijeće Općine Novo Virje jednoglasno je sa 9 glasova ZA donijelo

ZAKLJUČAK 
o usvajanju Izvješća o izvršenju Plana gospodarenja otpadom na području Općine Novo Virje za razdoblje od 2018. do 2023. godine za 2018. godinu

Točka 17.

PREDSJEDNICA: U materijalima ste primili prijedlog Zaključka o prihvaćanju Godišnjeg izvještaja o izvršenju proračuna za 2018. godinu, Izvješća o radu za 2018. godinu i Izvješća o vatrogasnim intervencijama za 2018. godinu. Otvaram raspravu.

OPĆINSKI NAČELNIK: Proračun postrojbe je od 6-8 milijuna kuna, općina ne izdvaja ništa. Osnovna plaća je od države, a što se zaradi na tržištu ulaže se u opremu.

Budući da se nitko nije javio Općinsko vijeće Općine Novo Virje je bez rasprave jednoglasno sa 9 glasova ZA donijelo

ZAKLJUČAK 

o prihvaćanju Godišnjeg izvještaja o izvršenju proračuna za 2018. godinu, Izvješća o radu za 2018. godinu i Izvješća o vatrogasnim intervencijama za 2018. godinu

Točka 18.

PREDSJEDNICA: U materijalima ste primili Izvješće o stanju sigurnosti na području postaje Granične policije Koprivnica za veljaču 2019. godine.

PREDSJEDNICA: Otvaram raspravu.

Budući da se nitko nije javio Općinsko vijeće Općine Novo Virje je bez rasprave jednoglasno sa 9 glasova ZA donijelo

ZAKLJUČAK
o prihvaćanju Izvješća o stanju sigurnosti na području postaje Granične policije Koprivnica za veljaču 2019. godine
[bookmark: _GoBack]
Točka 19.

PREDSJEDNICA: Vezano za ovu točku dnevnog reda napominjem da je Ministarstvo uprave donijelo Odluku kojom se obustavlja od primjene Odluka o plaći općinskog načelnika Općine Novo Virje, a koju je donijelo Općinsko vijeće. Sada smo dobili dopis od Visokog upravnog suda Republike Hrvatske radi davanja očitovanja od strane Općinskog vijeća.

DRAŽEN ĐUROCI: Na dopisu piše adresa Trg Stjepana Radića 7, Virje i spominje se Odluka o plaći općinskog načelnika Općine Virje. To je presmiješno, isto tako ovo sa plaćom načelnika odrađeno je brzo.
Molim pročelnika da objasni što se tu dogodilo, gdje je zapelo, molim da mi se odgovori pismeno, zašto tu tako piše, kriva je adresa, u dopisu krivo piše.

MIROSLAV LUKANEC: Prilikom slanja pošte Visoki Upravni sud pogrešno je na kuverti napisao adresu tako da je dopis i u prilogu Zahtjev za ocjenu zakonitosti Odluke o plaći općinskog načelnika Općine Novo Virje koji je Ministarstvo uprave uputilo prema Visokom upravnom sudu dostavljen u Općinu Virje. Općina Virje nas je o tome obavijestila i tamo smo preuzeli tu poštu. Isto tako uvidjeli smo da je i na dopisu kriva adresa, a i u tekstu dopisa spominje se Općina Virje. Nakon toga kontaktirali smo Visoki Upravni sud i o tome ih obavijestili. Rečeno nam je da dostavu možemo smatrati izvršenom te da se prilikom davanja očitovanja od strane Općinskoga vijeća navedu i propusti koje smo uočili.

DRAŽEN ĐUROCI: Isto tako zanima me gdje je zapelo sa Odlukom o plaći općinskog načelnika, tko je odgovoran, tko nije vidio niti prepoznao da Odluka o plaći općinskog načelnika nije sukladna zakonu, postoje institucuje, pitam imenom i prezimenom tko za to odgovara, tko je kriv za nezakonitosti. Hoću da mi se odgovori u roku od petnaest dana, da vidimo o čemu se tu radi.

PREDSJEDNICA: Dobili smo naputak da se Općinsko vijeće izjasni, odnosno da dade očitovanje na navode iz Zahtjeva. Mislim da se Općinsko vijeće nema što izjašnjavati, Ministarstvo uprave je ocijenilo da odluka nije pravilna, stavilo ju je van snage, te se primjenjuje prijašnja odluka. Isto tako bio je upit i za odštetu gdje je Ministarstvo uprave odgovorilo da je plaća načelniku isplaćivana na propisan način. 

OPĆINSKI NAČELNIK: Zanima me zašto o tome već do sada nije bila rasprava na vijeću s obzirom na to da je Odluka o obustavi Ministarstva uprave dostavljena i predsjednici Općinskoga vijeća, došle su tri koverte.

PREDSJEDNICA: U dopisu koji nam je poslalo Ministarstvo uprave već je bilo napisano da je Ministarstvo uprave podnijelo Visokom upravnom sudu zahtjev za ocjenu Zakonitosti Odluke o plaći općinskog načelnika i sada se sud očitovao pa je to i na vijeću.

OPĆINSKI NAČELNIK: Vraćam se na sjednicu Općinskoga vijeća na kojoj sam predlagao popravak odluke o mojoj plaći, objašnjena je protuzakonitost, bilo je rečeno da bi donijeli odluku, ali da tražite nešto u pisanom obliku, a sada vam to nije dosta. U ovom postupku uspjeli ste skrenuti pozornost na sebe u Uredu državne uprave u Koprivničko-križevačkoj županiji, Koprivničko-križevačkoj županiji i Visokom upravnom sudu Republike Hrvatske. Rezultat ovoga može biti i Odluka o raspuštanju Općinskoga vijeća.

PREDSJEDNICA: Da bi došlo do toga mora se uzastopno događati takvo nešto. Ured državne uprave je glavni krivac za ovo što se dogodilo, odnosno oni su trebali intervenirati i meni poslati dopis da to nije pravilno, odnosno da trebamo mijenjati odluku.

PREDSJEDNICA: Da li netko od vijećnika smatra da se trebamo što očitovati na dopis i zahtjev Visokog upravnog suda?
Kroz taj postupak doći će do ukidanja odluke, da mi donesemo novu odluku o plaći sud bi obustavio postupak.

Točka 20.

PERO ČORBA: Imam pitanja vezano za otpad, folije od bala, silaže, mreže, imam informaciju da su radnici firme koja nam odvozi otpad rekli da se to više neće odvoziti. Zanim ame kuda ćemo sa time? Isto tako što je sa otpadom od ulja, karnistrima? Molim da se to preko općine proba riješiti, da se sakuplja recimo jednom godišnje ili na neki drugi način, da to ne završava u okolišu. Isto tako što je sa igralištem u Crncu, dogovorio sam kupnju žice, onaj koji to financira čeka da se to počne raditi. Ako se ne krene financijer će odustati. Po meni bi se to moglo riješiti u roku od 2-3 tjedna. 

OPĆINSKI NAČELNIK: Nacional Bjelovar, koji ima benzinsku postaju u Novom Virju skuplja i odvozi opasni otpad, kao što su otpadna ulja. Što se tiče najlona to sakuplja CIOS.
Zaštitna sredstva imaju već uhodani sistem.

PERO ČORBA: To dosta ljudi nezna, da li je problem da se o tome ljudi obavijeste, da se dogovori sa Nacionalom.

OPĆINSKI NAČELNIK: Što se tiče igrališta u Crncu, to treba odraditi dok djece nema, a ne sada. 

PERO ČORBA: Išao sam na ruku da to općina ne treba financirati iz vlastitog proračuna.

DRAŽEN ĐUROCI: Vezano za otpad što je pitao gospodin Pero Čorba, da li će on sada stajati, kako će se sakupljati?

OPĆINSKI NAČELNIK: Ono što komunalno poduzeće skuplja je u okviru javne usluge, ostalo (zaštitna sredstva, opasni otpad,medicinski otpad, ulja i slično)  skupljati će se na druge načine.

PERO ČORBA: Neka općina to organizira ili barem pokuša organizirati.

OPĆINSKI NAČELNIK: Bude to išlo preko komunalnog poduzeća, ali će se trebati nešto nadoplatiti iz proračuna.

PREDSJEDNICA: To smo htjeli čuti, da se radi na tome.


Budući da se više nitko nije javio za riječ, predsjednica Općinskog vijeća Općine Novo Virje, Katarina Kozarić- Šabarić završava sjednicu u 21,35 sati.

Dovršeno.

ZAPISNIČAR:
Miroslav Lukanec
PREDSJEDNICA

Katarina Kozarić-Šabarić


